**89/2013.(II.28.) Kgy. sz. határozat**

1.) A Közgyűlés a Savaria Városfejlesztési Kft. Alapító Okirat módosítását megtárgyalta és az előterjesztés szerint jóváhagyja.

2.) A Közgyűlés felhatalmazza a polgármestert, hogy a társaság Alapító Okirat módosítását aláírja.

3.) A Közgyűlés - a Szombathely Megyei Jogú Város Önkormányzata vagyonáról, a vagyontárgyak feletti tulajdonosi jogok gyakorlásáról szóló 29/2004. (VI. 30.) sz. rendelet 14. § (1) bekezdésében foglaltak alapján - úgy döntött, hogy a 9700 Szombathely, Fő tér 23-2. I. em. 1. szám alatti, 95 m2 alapterületű ingatlant a Savaria Városfejlesztési Kft. (a továbbiakban: használó) ingyenes használatába adja az alábbi feltételekkel:

* az ingyenes használati jogviszony időtartama 2013. március 1. napjától 2 évig terjedő határozott időtartam,
* a Közgyűlés a helyiségre vonatkozóan ingyenes használatot engedélyez azzal, hogy az ingyenes használat során esetlegesen felmerülő ÁFA fizetési kötelezettség a használót terheli,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a Savaria Városfejlesztési Kft. feladatainak ellátására, iroda céljára használhatja,
* a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén, bérbeszámítási igény nélkül kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

4.) A Közgyűlés felhatalmazza a polgármestert, hogy a Savaria Városfejlesztési Kft.-vel az ingyenes használatra vonatkozó megállapodást megkösse.

**Felelős:** Dr. Puskás Tivadar polgármester

Marton Zsolt alpolgármester

Lazáry Viktor alpolgármester

(A végrehajtásért:

Benkő János, a Savaria Városfejlesztési kft. ügyvezető igazgatója

Lakézi Gábor, a Városüzemeltetési Osztály vezetője)

**Határidő:** azonnal, illetve az Alapító Okirat módosítására, ingyenes használati

megállapodás megkötésére 30 nap